În 2002, Van Gils a prezentat emisiunea sportivă "Editie laat: Over de lijn". În fiecare an între 2005 și 2015, el a realizat interviuri cu cicliști și manageri de echipă în timpul competiției Turul Franței, în talk-show-ul lui Karl Vannieuwkerke, "Tour ..., Vive le vélo" (redenumit ulterior "Vive le vélo"), care era produs de canalul de televiziune Eén al VRT. În timpul zilei, el asigura, împreună cu Michel Wuyts și José De Cauwer, acoperirea "live" a curselor cicliste. De asemenea, el făcea rezumatele zilnice ale evenimentului ciclist în emisiunea "Het Journaal" a postului Eén. Din cauza faptului că a început să fie ocupat cu talk-show-ul "Van Gils &amp; Gasten" (Van Gils &amp; Invitații), el a renunțat să se mai ocupe de acoperirea mediatică a Turului Franței, începând cu ediția din 2016. Tot în 2016, el va fi prezentatorul programului "De EK-watchers" pentru postul Radio 2 în timpul Campionatului European de Fotbal.